




PATVIRTINTA






Kazlų Rūdos

 
sporto centro direktorės

2026 m. liepos  d.


Įsakymu Nr. BVĮ 1.3-

          PLUTIŠKIŲ VASAROS ŠVENTĖS 2x2 TINKLINIO IR 3x3 KREPŠINIO TURNYRŲ NUOSTATAI
I.TIKSLAS IR UŽDAVINIAI

1. Siekti, kad gyventojai organizuotai ir sistemingai sportuotų.
2. Skatinti sporto visiems plėtrą regione, puoselėti kūno kultūrą ir mėgėjų sportą, didinti gyventojų fizinį aktyvumą.
3. Nustatyti pajėgiausias 2x2 tinklinio ir 3x3 krepšinio komandas.

4. Gerinti bendruomenės narių tarpusavio supratimą, toleranciją, bendradarbiavimą.
II. ORGANIZAVIMAS IR VYKDYMAS
5. Plutiškių vasaros šventės 2x2 tinklinio ir 3x3 krepšinio turnyrus vykdo Kazlų Rūdos sporto centras.

6. 2x2 tinklinio ir 3x3 krepšinio turnyrui vadovauja Kazlų Rūdos sporto centro paskirti teisėjai.

III. VYKDYMO LAIKAS, VIETA IR NUGALĖTOJŲ NUSTATYMO TVARKA
7. Plutiškių vasaros šventės 2x2 tinklinio ir 3x3 krepšinio turnyras vykdomas 2026 m. liepos  26 d. (sekmadienis). Tinklinio turnyro pradžia  - 13.00, krepšinio turnyro – 14.00.
8. 3x3 krepšinio turnyras vyks Plutiškių gimnazijos sporto aikštyne (Mokyklos g.1), 2x2 tinklinio turnyras – paplūdimio tinklinio aikštelėje (šalia Plutiškių vandens telkinio).
9. Priklausomai nuo užsiregistravusių komandų skaičiaus, tinklinio turnyre rungtyniaujama rato sistema (užsiregistravus ne daugiau nei 5 komandoms) ir nugalėtoja skelbiama komanda, surinkusi daugiausia taškų. Rungtynės žaidžiamos iki dviejų laimėtų setų. Setas žaidžiamas iki 15 taškų. Rezultatui esant 1:1, lemiamas setas žaidžiamas iki 11 taškų. Už pergalę rezultatu 2:0, komandai nugalėtojai skiriami du taškai, pralaimėjusiai – 0 taškų. Už pergalę rezultatu 2:1, komandai nugalėtojai skiriami 2 taškai, pralaimėjusiai komandai – 1 taškas.

10. Turnyre užsiregistravus daugiau nei penkioms komandoms, turnyras vykdomas etapais. Pirmame etape rungtyniaujama pogrupiuose rato sistema. Į antrą etapą patenka po dvi pajėgiausias komandas, kurios toliau kovas tęs pusfinaliuose, finaluose. 

11.  3x3 krepšinio turnyre nugalėtojų nustatymo sistema analogiška kaip ir tinklinio turnyre.

12. Krepšinio turnyre vienų rungtynių trukmė – 10 min. arba žaidžiama iki 15 taškų. Už pergalę komandai nugalėtojai skiriamas taškas, pralaimėjusiai komandai – 0 taškų. 
13. Tiek krepšinio, tiek tinklinio turnyruose grupės/pogrupio rato varžybų metu dviems komandoms surinkus vienodai taškų, aukštesnė vieta skiriama komandai, laimėjusiai tarpusavio akistatą. Trims komandoms surinkus vienodai taškų, aukštesnę vietą lems tarpusavio susitikimų rezultatai: pergalių skaičius, pelnytų/praleistų taškų skirtumas. Esant vienodiems visiems įvardintiems statistiniams rodikliams, aukštesnę vietą lems bendras visų rungtynių pergalių skaičius, pelnytų/praleistų taškų skirtumas.

IV.  DALYVIAI, REGISTRACIJA, APDOVANOJIMAI
14. Plutiškių vasaros šventės 2x2 tinklinio ir 3x3 krepšinio turnyruose dalyvauti gali bet kokio amžiaus minėtų sporto šakų mėgėjai.
15. Komandų sudėtys gali būti mišrios. Krepšinio turnyre vienoje komandoje gali būti registruojami 4 asmenys, tinklinio turnyre  - 2 asmenys.
16. Komandų registracija el. paštu giedrius.gorianovas@kazlurudossportocentras.lt iki liepos 25 d. 12.00. Išimties tvarka, komandų registracija galima ir turnyrų vykdymo vietose varžybų dieną. Tinklinio ir krepšinio komandų atvykimas liepos 27 d. tinkliniui – iki 12.30, krepšiniui iki 13.30 val.
17. Komandos nugalėtojos ir prizininkės apdovanojamos organizatorių įsteigtais prizais.
